Държавен вестник, бр. 59, 2010 г., стр. 13

БРОЙ  59	
Д Ъ Р Ж А В Е Н  В Е С Т Н И К 	
СТР.  13  
(3) При изработването на методиката 
по ал. 2 министърът на здравеопазването е 
длъжен да съобрази достъпа до медицинско 
обслужване на населението.“ 
§ 19. Член 32 се изменя така:
„Чл. 32. (1) Националната здравна карта се 
изработва от национална комисия, назначена 
от министъра на здравеопазването, който е 
председател на комисията.
(2) Националната здравна карта съдържа:
1. съдържанието на областните здравни 
карти по чл. 31, ал. 1 след съгласуването и 
утвърждаването им от министъра на здраве­
опазването;
2. необходимия брой центрове за спешна 
медицинска помощ, центрове за трансфузионна 
хематология, лечебни заведения за стационар­
на психиатрична помощ, лечебни заведения 
за лечение на онкологични заболявания, с 
изключение на комплексните онкологични 
центрове, лечебни заведения за лечение на 
инфекциозни болести, включително особено 
опасни инфекциозни болести и домове за 
медико-социални грижи, в които се осъщест­
вяват медицинско наблюдение и специфични 
грижи за деца;
3. националните здравни приоритети;
4. лечебните заведения за болнична помощ, 
с които Националната здравноосигурителна 
каса задължително сключва ежегодно договори 
по смисъла на Закона за здравното осигуря­
ване за осигуряване на достъпна медицинска 
помощ;
5. минималния и максималния брой легла 
за активно лечение (терапевтични, хирургични, 
педиатрични, акушеро-гинекологични и за 
интензивно лечение) и за долекуване и про­
дължително лечение на лечебните заведения 
по т. 1 и 2;
6. списък на лечебните заведения за бол­
нична помощ, които не подлежат на прива­
тизация.“
§ 20. Член 33 се отменя.
§ 21. В чл. 34 се правят следните изменения 
и допълнения:
1. В ал. 3 думите „се вземат предвид и 
акредитационните оценки“ се заменят със 
„се отчита съответствието с изискванията по 
чл. 19, ал. 2 и 3“.
2. Създава се ал. 4:
„(4) Националната здравна карта по ал. 1 е 
задължителна за разпределението на лечебните 
заведения по чл. 29, ал. 1 и за финансирането 
на заплащаните от Националната здравно­
осигурителна каса медицински дейности, с 
изключение на лечебните заведения по чл. 8, 
ал. 1, създадени от лекари по дентална меди­
цина по реда на този закон.“
§ 22. В чл. 35 се създават ал. 4 и 5: 
„(4) Издаването на правилника по ал. 3 се 
извършва след проверка от регионалния център 
по здравеопазване и регионалната инспекция 
за опазване и контрол на общественото здраве 
относно спазването на медицинските стандар­
ти и на здравните изисквания, удостоверени 
с документите и по реда на чл. 47, ал. 4.
(5) В случаите, когато лечебното заведение 
ще извършва вземане и присаждане на органи, 
тъкани и клетки, издаването на правилника 
по ал. 3 се извършва и след проверка от 
Изпълнителната агенция по трансплантация 
и издадено по реда на чл. 47, ал. 6 удостове­
рение.“
§ 23. В чл. 36 ал. 2 се изменя така:
„(2) Лечебните заведения по чл. 8, ал. 1, 
т. 1, буква „а“ и т. 2, буква „а“ се учредяват 
като еднолични търговски дружества или ед­
нолични търговци, след което се регистрират 
по реда на чл. 40. В случаите, когато лечеб­
ните заведения по чл. 8, ал. 1, т. 1, буква „а“ 
и т. 2, буква „а“ се учредяват от физически 
лица – лекари и лекари по дентална медицина, 
те се регистрират само по реда на чл. 40.“
§ 24. В чл. 37 се правят следните изменения 
и допълнения: 
1. В ал. 1 думата „диспансерите“ се заменя 
с „центровете за психично здраве, центровете 
за кожно-венерически заболявания, комплекс­
ните онкологични центрове“.
2. В ал. 2 след думите „чл. 26, ал. 1“ се 
добавя „чл. 26а, ал. 1, чл. 26б, ал. 1, чл. 27, 
ал. 1“.
3. В ал. 3 думата „диспансери“ се заменя 
с „центрове за психично здраве, центрове за 
кожно-венерически заболявания, комплексни 
онкологични центрове“.
§ 25. В чл. 39, ал. 3 думите „стоматоло­
гичният факултет“ се заменят с „медицин­
ският факултет или факултетът по дентална 
медицина“.
§ 26. В чл. 40 се правят следните изменения 
и допълнения:
1. В ал. 1:
а) в т. 1 думите „актуално удостоверение за 
търговска регистрация“ се заменят с „данни 
за Единния идентификационен код на дру­
жеството или кооперацията от Търговския 
регистър“;
б) точка 7 се изменя така:
„7. свидетелство за съдимост – за лицата, 
членове на управителните и контролните 
органи на лечебното заведение;“
в) точки 8, 9 и 11 се отменят;
г) точка 12 се изменя така:
„12. документи за платена държавна такса 
по чл. 41, ал. 3 от този закон и по чл. 46 от 
Закона за здравето, а в случаите по ал. 5 – и 
документ за платена държавна такса по чл. 11, 
ал. 6 от Закона за трансплантация на органи, 
тъкани и клетки.“